Οδηγίες για το XISP
Description: This is issue 05 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #05
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
# Οδηγίες για το XISP Μιχάλης Καμπριάνης mkabrian@acropolis.gr Ιούνιος 1998 Οι οδηγίες που ακολουθούν προϋποθέτουν ότι έχετε συνδέσει το modem, και λειτουργεί. Απαραίτητη είναι επίσης η υποστήριξη PPP από το λειτουργικό σύστημα, καθώς και το πρωτόκολλο TCP/IP. Επίσης θεωρούμε ότι έχει γίνει σωστά compiled το XISP, και δεν ασχολούμαστε καθόλου με αυτό. Ασχολούμαστε μόνο με τις ρυθμίσεις που χρειάζονται. Από την κεντρική οθόνη του X-ISP επιλέγετε Options - > ISP Selection. Πατάτε το κουμπί Add και δίνετε ένα όνομα. Έτσι μπορείτε να προσθέσετε ISPs ή αλλιώς, συνδέσεις. Συμπληρώνετε τα πεδία αριθμού τηλεφώνου (Phone No(s)), κωδικού χρήστη (Account name) και κωδικού πρόσβασης (Password) με αυτά που σας δόθηκαν από τον ISP. Ως πρωτόκολλο πιστοποίησης (Authentication protocol) επιλέξτε αυτό που σας είπαν από τον ISP που έχετε σύνδεση. Πατήστε Ο.Κ. Από την κεντρική οθόνη όπου επιστρέψατε, επιλέξτε Options -> Dialing and login. Στην επιλογή χειροκίνητης σύνδεσης (Manual login) επιλέξτε το Ναι ή Όχι (Yes ή No) ανάλογα με τον ISP σας. Αν επιλέξετε Ναι, μπορείτε να "αυτοματοποιήσετε" αρκετά τη σύνδεση, βάζοντας τον υπολογιστή σας να κάνει όλη τη δουλειά, χρησιμοποιώντας τα πεδία Expect και Send για να γράψετε τα στοιχεία που στέλνει και περιμένει ο ISP από εσάς. Αν πάλι επιλέξετε Όχι, πάει να πει ότι η σύνδεσή σας είναι ήδη αυτοματοποιημένη -) Στο ISP server will call back, νομίζω ότι είναι ασφαλές να βάλετε όχι, αφού δεν ξέρω κανέναν server στην Ελλάδα που να το υποστηρίζει. Στην επιλογη Options -> Communication options, βάζετε ρυθμίσεις σχετικές με το modem σας. Αν δεν ξέρετε τι να γράψετε, δώστε προσοχή τουλαχιστον στα Device, init και Baud rate. Τέλος, επιλέγετε Options -> TCP/IP Options, και συμπληρώνετε τα πεδία όπως σας είπαν πάλι από τον provider με τον οποίο έχετε σύνδεση. Αρκετά συνηθισμένες είναι οι ακόλουθες ρυθμίσεις:
    Dynamic local address:          Yes
    Dynamic remote address:         Yes
    Add default route:              Yes
    Support ip-up/ip-down:          Yes
    Primary DNS Server:             χχχ.χχχ.χχχ.χχχ
    Secondary DNS Server:           ΥΥΥ.ΥΥΥ.ΥΥΥ.ΥΥΥ
Πατώντας το Ο.Κ. επιστρέφετε στην κεντρική οθόνη από την οποία μπορείτε να συνδεθείτε με το κουμπί Connect. Στο επόμενο τεύχος, θα προσπαθήσουμε να έχουμε "ειδικές" ρυθμίσεις, για κάθε έναν από τους γνωστούς providers.